John Maynard Keynes

Economegydd o Loegr oedd John Maynard Keynes, Barwn 1af Keynes (5 Mehefin 1883 – 21 Ebrill 1946). Cafodd ei syniadau, Economeg Keyenes, ddylanwad mawr ar theori economeg ac ar bolisïau economaidd llawer o lywodraethau. Credai y dylai'r llywodraeth ymyrryd yn yr economi i wrthweithio effeithiau mwyaf eithafol y cylch economaidd. Ystyrir ef fel un o sylfaenwyr macroeconomeg.

Ganed Keynes yng Nghaergrawnt. Roedd ei dad, John Neville Keynes, yn ddarlithydd mewn economeg ym Mhrifysgol Caergrawnt. Aeth i ysgol Eton ac yna i Goleg y Brenin, Caergrawnt yn 1902. Yn ddiweddarach daeth yn ddarlithydd yng Nghaergrawnt. Apwyntiwyd ef yn ymgynghorydd i'r Trysorlys yng Nghynhadledd Heddwch Paris yn 1919 a arweiniodd at Gytundeb Versailles Cyhoeddodd ddau lyfr ar y mater, The Economic Consequences of the Peace yn 1919, a A Revision of the Treaty yn 1922, gan ddadlau fod y taliadau a orfodid ar yr Almaen yn ormod, ac y byddai'n difetha economi'r Almaen ac yn arwain at ryfel pellach.

Cyhoeddodd ei lyfr pwysicaf, General Theory of Employment, Interest and Money, yn 1936, gan herio economeg glasurol.

 Llyfryddiaeth 
 The Economic Consequences of the Peace (1919)
 Tract on Monetary Reform (1923)
 A Treatise On Probability
 Essays in Persuasion (1931)
 The General Theory of Employment, Interest, and Money (1936)

 Cyfeiriadau 

Categori:Genedigaethau 1883
Categori:Marwolaethau 1946
Categori:Cyn-fyfyrwyr Coleg y Brenin, Caergrawnt
Categori:Economegwyr o Loegr
Categori:Grŵp Bloomsbury
Categori:Hen Etoniaid